section_heading: 1992. – 1997.: Maverick, Sex, Erotica, Bedtime Stories i Evita
paragraph_text: Sljedeće godine je počelo snimanje filma Evita u kojem je dobila ulogu Eve Peron. Dugo vremena je Madonna imala želju zaigrati Evu Peron i čak je pisala redatelju Alanu Parkeru objašnjavajući mu kako bi ona bila savršena za tu ulogu. Madonna je komentirala: "Ovo je uloga za koju sam rođena. Stavila sam se cijela u to jer je za mene to više od uloge u filmu. Istovremeno sam bila uzbuđena i prestrašena... I ponosnija sam na Evitu više od ičega što sam napravila."<ref> Nakon što je dobila ulogu, krenula je na sate pjevanja te je počela proučavati povijest Argentine i Perona. Tijekom snimanja je osjećala slabost komentirajući: "Intenzitet snimanja scena i obujam emotovnog posla i koncentracije koja je potrebna za ovo su toliko mentalno i fizički iscrpljujući da sam sigurna da ću nakon snimanja biti u nekoj ustanovi." Zatim je na samom snimanju otkrila da je trudna, što joj je dodatno otežalo snimanje.<ref> U filmu je korišteno skoro 6000 kostima. Madonna je tako zaradila mjesto u Guinnessovoj kjizi rekorda za najviše izmijenjenih kostima u filmu. Nakon izlaska, film je dobio samo pohvale od kritičara. Zach Conner iz časopisa Time je komentirao: "S olašanjem mogu reći da je Evita jako dobra, dobra postava i dobra vizualizacija. Madonna je opet zbunila naša očekivanja. Igra Evitu tako dirljivo i ima puno više nego samo status zvijezde. Voljeli Madonnu ili ne, ona je magnet za oči."<ref><ref> Madonna je osvojila Zlatni globus za najbolju glumicu u komediji ili mjuziklu. Objavila je tri singla s Evita soundtracka, uključujući Oscarom nagrađenu pjesmu "You Must Love Me" za najbolju pjesmu, te "Don't Cry for Me Argentina".<ref>AllMusic.com – Stephen Thomas Erlewine: Andrew Lloyd Webber / Madonna / Evita (Original Soundtrack). Preuzeto 24. veljače 2010. Madonna je 14. listopada 1996. rodila svoju kćerku Lourdes Maria Ciccone Leon.<ref>